CELEX: 62021CA0072
Language: sk
Date: 2022-04-28 00:00:00
Title: Vec C-72/21: Rozsudok Súdneho dvora (ôsma komora) z 28. apríla 2022 (návrh na začatie prejudiciálneho konania, ktorý podal Augstākā tiesa (Senāts) – Lotyšsko) – SIA „PRODEX“/Valsts ieņēmumu dienests (Návrh na začatie prejudiciálneho konania – Colná únia – Spoločný colný sadzobník – Kombinovaná nomenklatúra – Položky sadzobníka – Podpoložka 4418 20 – Rozsah – Dvere a ich rámy, zárubne a prahy – Dosky MDF a lišty – Všeobecné pravidlo 2 a) prvá časť na interpretáciu kombinovanej nomenklatúry – Nekompletný alebo nedokončený výrobok – Pojem)

20.6.2022   
            
            
               SK
            
            
               Úradný vestník Európskej únie
            
            
               C 237/14
            
         
      Rozsudok Súdneho dvora (ôsma komora) z 28. apríla 2022 (návrh na začatie prejudiciálneho konania, ktorý podal Augstākā tiesa (Senāts) – Lotyšsko) – SIA „PRODEX“/Valsts ieņēmumu dienests
      (Vec C-72/21) (1)
      
      (Návrh na začatie prejudiciálneho konania - Colná únia - Spoločný colný sadzobník - Kombinovaná nomenklatúra - Položky sadzobníka - Podpoložka 4418 20 - Rozsah - Dvere a ich rámy, zárubne a prahy - Dosky MDF a lišty - Všeobecné pravidlo 2 a) prvá časť na interpretáciu kombinovanej nomenklatúry - Nekompletný alebo nedokončený výrobok - Pojem)
      (2022/C 237/18)
      Jazyk konania: lotyština
      
         Vnútroštátny súd, ktorý podal návrh na začatie prejudiciálneho konania
      
      Augstākā tiesa (Senāts)
      
         Účastníci konania pred vnútroštátnym súdom
      
      
         Žalobkyňa: SIA „PRODEX“
      
         Žalovaná: Valsts ieņēmumu dienests
      
         Výrok rozsudku
      
      Podpoložka kombinovanej nomenklatúry 4418 20 v spojení s prvou časťou všeobecného pravidla 2 a) na interpretáciu tejto nomenklatúry uvedenej v prílohe I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku v jeho znení vyplývajúcom z vykonávacieho nariadenia Komisie (EÚ) č. 1001/2013 zo 4. októbra 2013 sa má vykladať v tom zmysle, že zahŕňa ako samostatné výrobky tovary opísané ako dosky a lišty z dreva, ktorých profil a dekoratívna povrchová úprava objektívne naznačujú, že sú určené na výrobu rámov, zárubní a prahov dverí, aj keď sú nekompletné alebo nedokončené, pod podmienkou, že tieto tovary sa podrobili opracovaniu, ktoré ich robí použiteľnými výlučne ako rámy, zárubne a prahy dverí, a že teda majú podstatný charakter dokončených výrobkov.
      
         (1)  Ú. v. EÚ C 138, 19.4.2021.